《送张待制知越》
宋代·李昭述

严助厌承明，东南抗使旌。
箕裘汉相子，屏翰越王城。
胜概须留赏，僊舟莫计程。
湖光八百里，风月有馀清。

作者简介：（961—1059）宋深州饶阳人，字仲祖。李宗谔子。以荫入仕。赐进士出身。历河北转运使，措置抚定江陵屯兵动。徙知潭州，戍卒愤监军酷暴而欲为乱，因昭述而寝其谋。累迁真定府路安抚使、知成德军，水灾民多流亡，籍僧舍积粟为粥糜，活饥民数万计。官终尚书右丞。卒谥恪。